25.		Žiadosť o vydanie fotokópie zo spisového materiálu
			u správcu dane
			(§ 23 zákona č. 563/2009 Z. z. o správe daní – daňový poriadok)
Ing. Marián Lednár
Hollého 30, Malacky, IČO, DIČ, IČ DPH
Daňový úrad BRATISLAVA
pobočka DÚ Malacky
Mierové nám. 2545/12, 901 01 Malacky
Malacky 17. 5. 2022
Vec:		Žiadosť o fotokópiu dokumentu zo spisu daňového subjektu 
Podľa § 23 ods. 2 zákona č. 563/2009 Z. z. o správe daní – daňový poriadok) žiadam o vydanie rovnopisu daňového priznania k dani z príjmov fyzickej osoby za zdaňovacie obdobie roku 2021 na účely predloženia Sociálnej poisťovni ako podklad pre výpočet predčasného starobného dôchodku.
Marián Lednár, v.r.
Poznámka k nazeraniu do spisov alebo vykonanie rovnopisu alebo fotokópie zo spisového materiálu správcu dane
Problematiku nazerania do spisov a vyžiadanie rovnopisu alebo fotokópie zo spisového materiálu daňového subjektu vedeného u správcu dane upravuje § 23 daňového poriadku.
Nazeranie do spisu je inštitútom pri správe daní, podľa ktorého je daňový subjekt oprávnený kedykoľvek, ak to považuje za potrebné, nahliadnuť do svojho spisu vedeného správcom dane v súvislosti s jeho daňovými povinnosťami.
Do spisu správca dane ukladá všetky podania (§ 13 daňového poriadku), ktoré doručí daňový subjekt správcovi dane, napr. podaním je aj daňové priznanie za všetky druhy daní, ktoré je daňový subjekt povinný podľa osobitných predpisov podať, podaním je aj námietka voči postupu správcu dane napr. podaná počas výkonu daňovej kontroly, tiež žiadosť o odklad platenia dane, žiadosť o odpustenie sankcie, žiadosť o predĺženie lehoty na podanie daňového priznania k dani z príjmov a ďalšie podania, ktoré súvisia so správou daní. 
Súčasťou spisu sú aj dožiadania správcu dane a výsledok týchto dožiadaní vykonané iným správcom dane, ale aj iných orgánov verejnej moci (súdy) dožiadania v rámci medzinárodnej výmeny informácií a výsledky týchto dožiadaní, oznámenia, potvrdenia daňového subjektu, podnety a iné písomnosti súvisiace s daňovými povinnosťami daňového subjektu alebo s oprávnením konať za daňový subjekt, tiež rôzne informácie získané od iných daňových úradov a aj orgánov činných v trestnom konaní, protokoly z daňových kontrol, zápisnice z ústneho pojednávania, predkladacie správy k odvolaniam daňového subjektu a iné dokumenty, ktoré súvisia so správou daní daňového subjektu.
Z pohľadu sprístupnenia dokumentov a písomností uložených v spise, tieto sa rozdeľujú podľa správcu dane na časť dokumentov, ktoré sú prístupné na nazretie daňovému subjektu alebo jeho zástupcovi a na časť dokumentov, ktoré nemožno sprístupniť k nazretiu daňovému subjektu alebo jeho zástupcovi.
Inštitút nazerania do spisu prešiel v odseku 1 významnými legislatívnymi úpravám ktoré majú za následok sprísneného sprístupnenia rozsahu dokumentov, do ktorých môže daňový subjekt alebo jeho zástupca nazrieť alebo aj požiadať o fotokópiu požadovaného dokumentu vybraných dokumentov práve v súvislosti s medzinárodným dožiadaním u iného členského štátu, ak príslušný orgán zmluvného štátu alebo členského štátu uvedie, že nesúhlasí so sprístupnením takýchto písomností.
Pri nazerania do spisov došlo k obmedzeniu nazerania do spisov daňového subjektu, kedy daňovému subjektu nebude umožnené nazerať do spisu, ak
a)	by mohlo dôjsť k zmarenie alebo podstatnému sťaženiu správy daní alebo 
b)	k zmarenie alebo podstatnému sťaženiu objasnenia vyšetreniu veci podľa osobitných predpisov (Trestný poriadok) a ani
c)	do súhrnného protokolu,
s výnimkou, ak tieto dokumenty použije správca dane ako dôkazy pri správe daní, je povinný na požiadanie daňovému subjektu ich predložiť k nazeraniu, ak o ich nazretie daňový subjekt požiada.
Súčasťou inštitútu nazeranie do spisu je podľa odseku 2 aj vyžiadanie si rovnopisu alebo vyhotovenie fotokópie alebo listinnú podobu elektronického dokumentu a na požiadanie osvedčí ich zhodu s originálom. 
Odpis alebo fotokópia spisového materiálu je kópia listiny zo spisu daňového subjektu, ktorý urobí správca dane na žiadosť daňového subjektu, na ktorú vyznačí aj účel jej využitia.
Ak požiada daňový subjekt alebo jeho zástupca o osvedčenie zhody požadovaného dokumentu (v tomto prípade tým dokumentom je daňové priznaniek dani z púríjov FO za zdaňovacie obdobie roku 2021) zo spisu daňového subjektu s originálom, správca dane tento úkon vykoná. 
Daňový subjekt alebo jeho zástupca si môže vykonať výpisy z dokumentu a robiť si vlastnoručne poznámky a tiež si môže vyhotoviť fotokópie dokumentov, napr. pomocou mobilného telefónu; tento spôsob získania fotokópie dokumentov, do ktorých môže daňový subjekt alebo jeho zástupca nazerať, daňový poriadok nezakazuje; tento spôsob získavania dokumentov zo spisu daňový poriadok neupravuje. Takto získané fotokópie sú bez poplatku. Nazrieť do spisu môže daňový subjekt alebo jeho zástupca len za prítomnosti zamestnanca správcu dane, ktorý je povinný o každom nazretí do spisu vyhotoviť úradný záznam a založiť do spisu daňového subjektu.
Pri realizácii OBK od 1. 1. 2022 je už umožnené daňovému subjektu nahliadnuť do spisu cez funkciu „Zobrazenie detailu dokumentu spisu“. Táto funkcia umožní autorizovanému používateľovi s oprávnením na prístup k spisu v elektronickej forme pre aktuálne zvolený daňový subjekt zobraziť obsah spisu v rozsahu dokumentov poskytnutých systémom registratúry, ktoré daňový subjekt v elektronickej alebo listinnej forme doručil správcovi dane a súčasne aj tých, ktoré mu boli v elektronickej alebo listinnej forme doručené správcom dane. Pri používaní tejto funkcionality sú zabezpečené kontroly oprávnení na nahliadanie do spisu a na tlač spisu.
Žiadosť o osvedčenie rovnopisu alebo fotokópie podlieha správnemu poplatku, za každú stranu 1,5 € (položka 143 sadzobníka správnych poplatkov).
Poplatok sa platí už pri podaní žiadosti, ktoré smeruje k vykonaniu úkonu alebo k uskutočneniu konania. Ak nebol poplatok zaplatený pri podaní alebo v určenej sume, je splatný do 15 dní odo dňa doručenia písomnej výzvy správcu dane na jeho zaplatenie.